Ar roue meur diwezhañ e voe Withred. Goudezañ e voe renet Kent gant meur a roue alies, daoust mo-doe an dra-se en un doare peochek. E 764 ez eas ar vro da sujet da Offa Mercia. O zitl a viras rouaned Kent da gentañ met er bloavezhioù 770 ech esaeas Offa da ren ar vro gantañ e unanig. Abeg un emsavadeg e voe an dra-se ha trech e voe tud Kent, war a seblant, en un emgann e-kichen Otford e 776 ; Reiñ a reas an trech-se tro dar vro da chom frank un nebeud bloavezhioù rak, war a seblant, Egbert II Kent hag Ealhmund Kent a oa barrek da ren en un doare dizalch. Ne badas ket, avat, hag adsevel a reas e aotrouniezh Offa e 785.